સોમવારની મૅચમાં ટ્રિનિદાદ ઍન્ડ ટોબેગોએ ૧૭મી ઓવરના બીજા બૉલમાં સુનીલ નારાયણની છેલ્લી વિકેટ ગુમાવી હતી. અબુ નેચિમના એ બૉલમાં થર્ડ મૅનના સ્થાને યુઝવેન્દ્ર ચહલે ડાઇવ મારીને અફલાતુન કૅચ પકડી લીધો હતો અને ટ્રિનિદાદ ઍન્ડ ટોબેગોની ટીમ માત્ર ૯૮ રનના સ્કોરે ઑલઆઉટ થઈ ગઈ હતી. ટ્રિનિદાદ ઍન્ડ ટોબેગોની ઇનિંગ્સના એ છેલ્લા બૉલમાં કમાલ કર્યા પછી ચહલે મૅચના આખરી બૉલમાં પણ બે રન દોડી જઈને મુંબઈ ઇન્ડિયન્સને વિજય અપાવ્યો હતો. ૨૧ વર્ષના હરિયાણાના યુઝવેન્દ્ર ચહલે ૧૫ ફસ્ર્ટ ક્લાસ મૅચોમાં બૅટિંગમાં ખાસ કંઈ સારું પફોર્ર્મ નથી કરી દેખાડ્યું. તે ખરેખર તો અગ્રેસિવ લેગસ્પિનર છે.